b'\n_START_ARTICLE_\nKlement VII.\n_START_SECTION_\nPontifikat\n_START_PARAGRAPH_\nDana 18. studenog 1523. izabran je za novog papu, naslijediv\xc5\xa1i papu Hadrijana VI. Za vrijeme \xc4\x8ditavog pontifikata Klement VII se zalagao za pove\xc4\x87anje papine svjetovne mo\xc4\x87i i uspona porodice Medici.\n_START_SECTION_\nDr\xc5\xbeavni sukobi\n_START_PARAGRAPH_\nOd 1521. Karlo V. car Svetog Rimskog Carstva vodi rat oko uprave nad sjeverom Italije sa kraljem Franjom I Francuskim. Papa Klement VII je u ovom sukobu nastojao biti neutralan, da bi se u sljede\xc4\x87im godinama okrenuo na stranu Karla V. Godine 1526, poslije zarobljenja Franje I, on prekida savez sa Karlom V i priklju\xc4\x8duje se Ligi de Cognac. Potom carske snage zauzimaju Rim i dolazi do plja\xc4\x8dke Rima._NEWLINE_Po\xc5\xa1to se na po\xc4\x8detku povla\xc4\x8di u Engelsburg, on se predaje poslije prijetnje njegovih protivnika da \xc4\x87e ubiti Katarine de\xe2\x80\x99 Medici, francusku kraljicu, u Firenci. Tada on biva zarobljen, a Medici protjerani iz Firence. Dana 29. lipnja 1529. Klement VII potpisuje sa Karlom V Barcelonski mir. Kao rezultat, on dobiva nazad upravu nad crkvenom dr\xc5\xbeavom, a Medici se vra\xc4\x87aju u Firencu. Dana 24. velja\xc4\x8de 1530. Klement VII kruni\xc5\xa1e Karla V za Cara u Bolonji.\n_START_SECTION_\nProtestantska reformacija\n_START_PARAGRAPH_\nZbog reformacije, car Karlo V poziva Klementa VII na sazivanje jednog koncilija, \xc4\x8demu ovaj ne odgovara. Zahtjev kralja Henrika VIII Engleskog za poni\xc5\xa1tavanje braka sa Katarinom Aragonskom Klement VII tako\xc4\x91er odbija, tako da se engleski kralj odri\xc4\x8de Pape i kao rezultat osniva Crkvu Engleske.'